Diari Oficial de la Generalitat Valenciana


Sumari del DOGV 3908, del 02-01-2001 (2000/10355)

Informació pública de les bases de la convocatòria de proves selectives per a la provisió d'una plaça d'auxiliar administratiu d'administració general.
-------------------------------------------------------------------------------------------------------------------------------------------------------

### Dades del document

Número de DOGV
:   3908

Data del DOGV
:   02-01-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/10805


Data del document
:   20-11-2000

Organisme emissor
:   Ajuntament de Quatretonda

Tipus de document
:   Convocatòria

Descriptors 

:   * Quatretonda
    * administració local
    * concurs administratiu
    * professió administrativa

Informació pública de les bases de la convocatòria de proves selectives per a la provisió d'una plaça d'auxiliar administratiu d'administració general. [2000/A10067]
  
Una vegada aprovades per l'Ajuntament, en la sessió del dia 20 de novembre de 2000, mitjançant aquest edicte es convoquen proves selectives per a cobrir una plaça d'auxiliar administratiu d'acord amb les següents bases i convocatòria de proves selectives per a proveir una plaça d'auxiliar administratiu d'administració general, vacant a la plantilla de personal d'aquest Ajuntament i inclosa a l'oferta d'ocupació de 2000.
  
Primera. Objecte de la convocatòria
  
1.1 L'objecte d'aquesta convocatòria de proves selectives és la provisió d'una plaça d'auxiliar administratiu d'administració general, vacant a la plantilla de personal d'aquest Ajuntament i inclosa a l'oferta pública d'ocupació per a l'any 2000.
  
1.2 Aquesta plaça està classificada en l'escala d'administració general, subescala auxiliar (grup D, d'acord amb la titulació exigida per a l'ingrés a aquesta).
  
Està dotada amb les retribucions bàsiques establides per al grup D, i les complementàries que corresponguen de conformitat amb la legislació vigent en els acords municipals.
  
1.3 La provisió d'aquesta plaça es farà mitjançant el sistema selectiu de concurs oposició.
  
Segona. Condició dels aspirants
  
2.1 Per a prendre part en aquesta convocatòria els aspirants han de:
  
a) Tenir la nacionalitat espanyola o la d'un dels altres estats membres de la Unió Europea o d'aquells estats als quals els siga aplicable la lliure circulació de treballadors i treballadores, en els termes establits en la llei estatal que regula aquesta matèria. Ser cònjuge d'espanyol o de nacional d'uns altres estats membres de la Unió Europea, sempre que no estiguen separats de dret, així com els descendents seus i els del seu cònjuge, sempre que no estiguen separats de dret, menors de 21 anys o majors d'aquesta edat que visquen a expeses seues. Igualment s'entendrà a les persones incloses a l'àmbit aplicable dels tractats internacionals fets per la Comunitat Europea i ratificats per Espanya en els quals siga aplicable la lliure circulació de treballadors.
  
b) Tenir complits els 18 anys i no excedir, si escau, de l'edat establida a la convocatòria d'ingrés.
  
c) Estar en possessió del títol de Graduat Escolar, Formació Professional de primer grau o equivalent, o complides les condicions per a obtenir-lo en la data en què acabe el termini de presentació d'instàncies.
  
d) No patir malaltia o defecte físic que impedisca l'exercici de les funcions corresponents.
  
e) No trobar-se inhabilitat penalment per a l'exercici de les funcions públiques.
  
f) No haver sigut separat, mitjançant un expedient disciplinari de qualsevol administració o ocupació pública.
  
2.2 Totes les condicions enumerades, els aspirants les hauran de complir el darrer dia en què finalitze el termini de presentació d'instàncies, excepte les que s'indiquen en la lletra e), que fan referència al moment d'acabament de les proves selectives.
  
Tercera. Instàncies
  
3.1 Les instàncies en què se sol·licita prendre part en les proves selectives convocades s'adreçaran a l'alcalde president de l'Ajuntament, acompanyades del justificant d'haver ingressat a la Dipositaria Municipal la quantitat de 2.500 pessetes en concepte de drets d'examen i l'original o fotocòpia compulsada dels justificants del mèrits que determinen aquestes bases.
  
3.2 Es presentaran dins del termini de 20 dies naturals, comptades des de l'endemà de la publicació de l'anunci d'aquesta convocatòria en el Boletín Oficial del Estado, al Registre General d'aquest Ajuntament, o en la forma que determina l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
  
3.3 Els sol·licitants manifestaran a les seues instàncies que compleixen totes i cada una de les condicions exigides a la base segona, amb referència a la data en què finalitze el termini de presentació d'aquestes, i que es comprometen a prestar el jurament o promesa establit en el Reial Decret 707/1979.
  
Quarta. Admissió d'aspirants
  
4.1 Després de concloure el termini de presentació d'instàncies, la Presidència de la corporació aprovarà la llista provisional d'aspirants admesos i exclosos, que es farà pública en el Butlletí Oficial de la Província de València i s'exposarà al tauler d'edictes de la corporació, i es concedirà un termini de 15 dies per a reclamacions, d'acord amb l'article 71 de la Llei 30/1992. Aquestes reclamacions, si n'hi ha, s'acceptaran o es rebutjaran en la resolució mitjançant la qual s'aprove la llista definitiva, que es farà pública, així mateix, en la forma indicada.
  
4.2 El que s'ha dit anteriorment s'entén sense perjudici del que s'estableix en l'article 71 del text legal esmentat, quant a l'esmena de defectes.
  
Cinquena. Tribunal qualificador
  
5.1 El tribunal qualificador estarà constituït de la manera següent:
  
President: l'alcalde president o membre de la corporació en qui delegue.
  
Secretari: el de la corporació o funcionari en qui delegue.
  
Vocals:
  
- Un representant de la Generalitat Valenciana, designat per la Direcció General d'Administració Pública.
  
- Un funcionari de l'Ajuntament designat pel president de la corporació, pertanyent a la mateixa categoria o superior a la plaça convocada.
  
- El representant sindical del funcionariat.
  
La designació dels membres del tribunal inclourà la dels respectius suplents.
  
5.2 La designació dels membres del tribunal, titulars i suplents, es farà pública en el Butlletí Oficial de la Província de València i al tauler d'edictes de la corporació.
  
5.3 El tribunal no podrà constituir-se ni actuar sense l'assistència de més de la meitat dels seus membres, titulars o suplents.
  
5.4 Els membres del tribunal hauran d'abstenir-se de formar-ne part quan concórreguen les circumstàncies establides en l'article 28 de la Llei 30/1992 o en l'article 13.2 del Reial Decret 364/1995, de 10 de març.
  
5.5 Els aspirants podran recusar els membres del tribunal en els termes establits en l'article 29 de la Llei 30/1992.
  
5.6 El tribunal no podrà aprovar ni declarar que han superat les proves selectives un nombre d'opositors superior a les places convocades.
  
5.7 El tribunal podrà disposar de la incorporació als seus treballs d'assessors especialistes per a la realització de les proves, en els termes establits en el Reial Decret 364/1995, de 10 de març.
  
5.8 El tribunal es classifica en la categoria quarta, a l'efecte establit en la Resolució de 22 de març de 1993, i la percepció de les assistències que corresponguen als membres d'aquest.
  
Sisena. Desenvolupament i publicitat de les proves
  
6.1 Les bases, una vegada aprovades pel Ple, es publicaran íntegres en el Butlletí Oficial de la Província de València i en el Diari Oficial de la Generalitat Valenciana. L'anunci extractat de la convocatòria es publicarà en el Boletín Oficial del Estado.
  
6.2 Tots els anuncis de tràmits posteriors es publicaran en el Butlletí Oficial de la Província de València, tal i com es concreta en els distints epígrafs d'aquestes bases i salvant el que s'estableix en l'apartat 6.5 següent.
  
L'anunci de la convocatòria, les bases i tots els altres anuncis relatius al desenvolupament d'aquestes proves es publicaran també al tauler d'edictes de l'Ajuntament, com ara informació complementària del que s'ha dit anteriorment, si bé els terminis es computaran a partir de la respectiva inserció en els butlletins oficials.
  
6.3 Les proves no podran començar fins que hagen passat un mínim de 15 dies des de la data en què es publique l'anunci de la convocatòria en el Boletín Oficial del Estado.
  
6.4. Salvant l'anterior, la data, l'hora i el lloc de començament del primer exercici s'anunciarà en el Butlletí Oficial de la Província de València, després de la publicació de la convocatòria al Boletín Oficial del Estado.
  
6.5 El començament dels altres exercicis s'anunciarà únicament al tauler d'edictes de l'Ajuntament i al local on s'haja fet la prova precedent, amb una antelació mínima de 12 hores si es tracta del mateix exercici, i de 24 si es tracta d'un de nou. Entre la finalització d'un exercici i el començament del següent haurà de transcórrer un termini mínim de 48 hores i un màxim de 20 dies. Es podran reduir els terminis indicats en el paràgraf anterior si ho proposara el tribunal i ho acceptaren tots els aspirants o fora sol·licitat per aquests únicament.
  
6.6 Els opositors seran convocats per a cada exercici en crida única, excepte en casos de força major, degudament justificats i apreciats lliurement pel tribunal.
  
6.7 L'ordre d'actuació dels opositors, en aquells exercicis que no permeten l'actuació simultània de tots ells, s'iniciarà alfabèticament pel primer de la lletra que resulte determinada al sorteig que es faça a aquest efecte.
  
Setena. Sistema de selecció
  
La selecció dels aspirants es portarà a cap mitjançant concurs oposició.
  
7.1 Fase d'oposició.
  
7.1.1 Primer exercici:
  
Constarà de dues parts, que es faran en una única sessió:
  
Primera part: consistirà a realitzar una prova psicotècnica relacionada amb les característiques del lloc de treball i adaptada a les funcions pròpies de les vacants objecte d'aquesta convocatòria. El tribunal fixarà la durada amb suficient antelació, atenent-ne al contingut.
  
Segona part: consistirà a contestar per escrit 50 preguntes tipus test d'entre els temes que figuren a l'annex I d'aquesta convocatòria, amb quatre respostes alternatives, de les quals únicament una és la correcta. El temps màxim de realització d'aquest exercici serà de 60 minuts.
  
7.1.2 Segon exercici:
  
Consistirà en la valoració pel tribunal dels coneixements del valencià dels aspirants, relacionats amb les funcions pròpies del lloc convocat i d'acord amb la normativa sobre l'ús del valencià de la Generalitat Valenciana.
  
7.1.3 Tercer exercici:
  
Consistirà a copiar en ordinador, durant un període de temps de 10 minuts, un text que facilitarà el tribunal, amb una velocitat mínima de 280 pulsacions. Es valorarà el nombre de pulsacions netes i la correcta execució de l'exercici.
  
7.2 Qualificació.
  
7.2.1 Els membres del tribunal qualificaran el primer exercici de l'oposició amb una puntuació de 0 a 10 punts. Per a superar-lo, caldrà obtenir un mínim de 5 punts en cadascuna de les parts. La qualificació final d'aquest exercici s'obtindrà amb la mitjana de la puntuació obtinguda en les dues parts, per a aquells que les hagen superades. Les contestacions errònies es valoraran negativament amb una penalització equivalent a un terç del valor de cada contestació correcta.
  
7.2.2 El segon exercici, els membres del tribunal el qualificaran de 0 a 5 punts.
  
7.2.3 La qualificació de tercer exercici es portarà a terme de la manera següent:
  
L'exercici es qualificarà de 0 a 10 punts, i seran eliminats els aspirants que no aconseguisquen un mínim de 5 punts.
  
7.2.4 La puntuació final de la fase d'oposició s'obtindrà sumant la mitjana de la puntuació obtinguda en cada un dels exercicis aprovats.
  
7.3 Fase de concurs.
  
7.3.1 Es valoraran els mèrits aportats segons l'escala següent:
  
Antiguitat:
  
- Es valorarà a raó de 0,25 punts per any complet de serveis en el mateix grup de funcionaris o categoria laboral o en els grups immediatament inferiors, i de 0,10 punts quan es tracte de la resta de grups, fins a un màxim de 5 punts.
  
A aquest efecte també es computaran els serveis reconeguts a l'empara del que s'estableix en la Llei 70/1978, de 26 de desembre, de Reconeixement dels Serveis Previs a l'Administració Pública.
  
 Formació.
  
1. Titulacions. Es valoraran a raó de 2 punts la possessió d'altres titulacions de nivell igual o superior a l'exigit per a la convocatòria, d'acord amb els següents criteris:
  
- Si el títol es de nivell superior a l'exigit: 2 punts.
  
- Si es de igual nivell a l'exigit: 1 punt.
  
2. Cursos: es valoraran fins a un màxim de 2 punts, d'acord amb els següents criteris:
  
a) De 100 o més hores: 2 punts.
  
 De 50 o més hores: 1 punt.
  
 De 25 o més hores: 0,5 punts.
  
 De 15 o més hores: 0,2 punts.
  
Es tindran en compte aquells cursos de formació i perfeccionament que tinguen relació amb temes de caràcter general de l'administració pública o amb les funcions a exercir que hagen estat organitzats per l'Institut Valencià d'Administració Pública (IVAP), per escoles de formació de funcionaris o qualsevol altre curs homologat per l'IVAP.
  
c) Experiència. Es valorarà tenint en compte, principalment, el fet d'haver realitzat funcions similars a les que haurà d'exercir. Es tindran en compte, en aquest cas, els certificats expedits pels responsables del departament, servei o àrea de l'administració on l'aspirant ha treballat. Es valorarà fins a un màxim de 4 punts, a raó d'1 punt per any complet de serveis.
  
d) Altres mèrits: es valoraran fins un màxim de 3 punts: seran avaluables els certificats expedits per la Junta Qualificadora de Coneixements del Valencià, d'acord amb el que disposa l'Ordre de 16 d'agost de 1994, de la Conselleria d'Educació i Ciència, sobre homologació i revalidació de certificats oficials administratius de coneixements de valencià i modificada per l'Ordre de 22 de desembre de 1995, de la Conselleria de Cultura, Educació i Ciència (DOGV núm. 2.332 de 24.08.1996 i DOGV núm. 2.651 de 22.12.1995). S'exclou la valoració de títols d'aquelles especialitats o matèries que no siguen expedits o homologats pels esmentats organismes.
  
Vuitena. Presentació de documents i nomenament de funcionaris
  
8.1 Els opositors aprovats presentaran a la Secretaria General de la corporació, dins del termini de 20 dies naturals, a partir de la publicació de la llista d'aprovats, els documents acreditatius de les condicions que per a prendre part a les proves s'exigeixen en la base segona, és a dir:
  
a) Certificat de naixement, que podrà suplir amb la fotocòpia del document nacional d'identitat (aquest darrer s'haurà de presentar acompanyat de l'original per a compulsar-lo).
  
b) Còpia autenticada o fotocòpia (que s'haurà de presentar acompanyada de l'original per a compulsar-lo) del títol que tinga, entre els exigits en l'apartat 2.1.c, o un justificant d'haver pagat els drets per a l'expedició. Si aquests documents estan expedits després de la data en què va expirar el termini de presentació d'instàncies, hauran de justificar el moment en què van acabar els estudis.
  
c) Certificat acreditatiu de no patir cap malaltia o defecte físic que impossibilite l'exercici normal de la funció. Aquest certificat, l'haurà d'expedir el Servei Territorial de Sanitat de València.
  
d) Declaració jurada de no haver sigut separat per un expedient disciplinari del servei de l'estat o de l'administració autònoma local, ni trobar-se inhabilitat per a l'exercici de les funcions públiques, acompanyada d'un certificat del Registre Central de Penats i Rebels i declaració de conducta, segons la Llei 68/1980, d'1 de desembre, tot això amb referència a la data d'acabament dels exàmens.
  
e) Declaració jurada de no trobar-se incurs en causa d'incapacitat específica establida en la legislació vigent i que faria nul el seu nomenament d'acord amb el que s'estableix en l'article 136 del Reial Decret Legislatiu 781/1986.
  
8.2 El qui tinga la condició de funcionari públic estarà exempt de justificar documentalment les condicions i els requisits ja demostrats per a obtenir el seu nomenament anterior, i haurà de presentar un certificat del ministeri, comunitat autònoma, corporació local o organisme públic del qual depenga, i acreditar la seua condició i totes aquelles circumstàncies que consten al seu expedient personal.
  
8.3 El qui, dins del termini indicat i excepte els casos de força major, no presente la documentació, no podrà ser nomenat, i romandran anul·lades totes les seues actuacions, sense perjudici de la responsabilitat en què poguera haver incorregut per falsedat en la instància.
  
8.4 El nomenat haurà de prendre possessió de la plaça en el termini de 30 dies hàbils comptadors des de l'endemà en què se li notifique el nomenament.
  
Si no pren possessió en el termini assenyalat, sense una causa justificada, romandrà en la situació de cessat.
  
Novena. Incidències
  
9.1 El tribunal està facultat per a resoldre els dubtes que es presenten i prendre els acords necessaris per al bon ordre d'aquesta convocatòria, en tot allò no previst en aquestes bases.
  
9.2 La convocatòria, les bases i tots els actes administratius que es deriven d'aquesta i de l'actuació del tribunal podran ser impugnats pels interessats, en els casos i en la forma establits en la Llei 30/1992, de 26 de novembre.
  
Deu. Legislació aplicable
  
En tot allò no establit en aquestes bases caldrà ajustar-se a allò que s'estableix en la Llei 7/1985, de 2 d'abril; Llei 30/1984, de 2 d'agost; Llei 30/1992, de 26 de novembre; Reial Decret Legislatiu 781/1986, de 18 d'abril; Reial Decret 364/1995, de 10 de març; Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, i les altres disposicions complementàries vigents.
  
Quatretonda, 20 de novembre de 2000.- L'alcalde president: Salvador Climent i Alberola.
  
ANNEX
  
Programa temari
  
A) Matèries comunes
  
Tema 1. La Constitució espanyola de 1978. Estructura i principis fonamentals, drets i deures. La Corona. Les Corts Generals. El poder judicial. El poder executiu: el Govern i l'administració pública. El Tribunal Constitucional i la reforma de la Constitució. Organització territorial de l'estat.
  
Tema 2. Organització de l'administració de l'estat. Organització central. Organització perifèrica. L'Estatut d'Autonomia de la Comunitat Valenciana. L'administració de la Generalitat Valenciana: principis generals i organització. Competències, especial referència al règim local. Les Corts. El president de la Generalitat. El Govern Valencià o el Consell.
  
Tema 3. El règim local espanyol: evolució històrica. L'administració local en la Constitució de 1978. El principi d'autonomia: significat i abast. Règim jurídic: especial referència a la Llei 7/1985, de 2 d'abril, Reguladora de les Bases de Règim Local.
  
Tema 4. La submissió de l'administració al dret. L'ordenament jurídic administratiu. Fonts. El reglament: concepte, naturalesa i classes. Límits de la potestat reglamentària. L'acte administratiu: concepte, elements i classes. Validesa i eficàcia. El silenci administratiu: execució dels actes administratius.
  
Tema 5. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Els subjectes. Les fases del procediment administratiu. Els procediments especials. Els recursos administratius. La revisió d'ofici. La jurisdicció contenciosa administrativa: concepte.
  
Tema 6. La hisenda pública: principis constitucionals. Recursos: classes i elements. Gestió. Recaptació i inspecció de tributs. Òrgans de l'administració tributària de l'estat i de la Generalitat Valenciana.
  
Tema 7. L'ordenament comunitari: funció i caràcter. Tractats i drets derivats. Dret comunitari i dret dels pa'sos membres. Dret comunitari i comunitats autònomes. Origen, evolució i institucions de les comunitats europees. Especial referència a l'Acta Única Europea i al Tractat de Maastricht.
  
B) Matèries especifiques d'aprofundiment de les matèries comunes
  
Tema 8. Les entitats locals: classes i potestats. El municipi: organització i competències. La província: organització i competències. Les mancomunitats i altres entitats locals. Règims especials de funcionament de les entitats locals: el consell obert. El mapa de les entitats locals de la Comunitat Valenciana i la tipologia municipal.
  
Tema 9. El municipi. El terme municipal. La població. L'empadronament. La potestat d'autoorganització de les entitats locals. El reglament orgànic municipal. Òrgans necessaris i complementaris. Règim de funcionament dels òrgans de govern del municipi. Règim de sessions i de votació. Informació i participació ciutadana. L'estatut dels membres de les corporacions locals.
  
Tema 10. Potestat reglamentària. Les ordenances municipals: concepte i classes. Procediment d'aprovació. Els bans de l'Alcaldia. La publicació de les normes locals. Límits de la potestat reglamentària local.
  
Tema 11. Intervenció dels ens locals en l'activitat dels particulars. Les llicències. La potestat aplicadora de sancions i el procediment aplicador de sancions. Les subvencions. El planejament urbanístic. Classes de sòl.
  
Tema 12. Principis generals de la contractació administrativa local. Règim jurídic dels bans de domini públic i dels bans patrimonials. Serveis públics locals: formes de gestió. El planejament urbanístic.
  
Tema 13. Règim jurídic del personal al servei de l'administració local. Oferta pública. Selecció. Els funcionaris de les entitats locals. Drets i deures dels funcionaris de l'administració local. Retribucions. La Seguretat Social. Règim disciplinari. Personal laboral, interí i eventual.
  
Tema 14. Recursos de les hisendes locals: enumeració i concepte. Principis generals. Imposició i ordenació dels tributs locals. Ordenances fiscals: contingut i aprovació.
  
Tema 15. El pressupost municipal: contingut, aprovació, execució i liquidació. Modificacions de crèdit.
  
C) Matèries específiques relacionades amb el lloc de treball
  
Tema 16. Funcions pròpies de l'escala d'auxiliars d'administració local. Atenció al públic: acollida i informació a l'administrat. Els serveis d'informació administrativa.
  
Tema 17. Introducció a la comunicació. La comunicació humana: el llenguatge com a mitjà de comunicació. Diferència entre informació i comunicació. Tipus de comunicació.
  
Tema 18. Disposicions legals sobre normalització i documentació administrativa. Escrits oficials. Principis generals de la normalització del llenguatge administratiu: l'ús no sexista. L'ús oficial del valencià: la Llei d'Us i Ensenyament del Valencià.
  
Tema 19. Concepte de document. Anàlisi documental: documents oficials. Formació de l'expedient. Documentació de suport informàtic.
  
Tema 20. Registre de documents. Registre general: d'entrada i eixida de documents. Els assentaments de registre. Requisits dels documents que es registren. Repartiment i classificació de documents.
  
Tema 21. Concepte d'arxiu. Funcions de l'arxiu. Classes d'arxiu. Especial consideració de l'arxiu de gestió. Criteris d'ordenació de l'arxiu.
  
Tema 22. El concepte d'informàtica. Desenvolupament històric. La informació i l'ordinador electrònic. Nocions sobre microordinadors. Els elements físics. El sistema operatiu. Els programes d'aplicació.
  
Tema 23. L'automatització d'oficines. Concepte i aplicacions. Sistemes físics i lògics. El tractament de textos. L'arxiu i l'agenda electrònica. El full electrònic de càlcul. Els gràfics d'oficina. El correu electrònic.
  
D) Matèries addicionals
  
Tema 24. Història i Cultura de la Comunitat Valenciana